open-index/open-wikipedia-markdown huggingface dataset:
Πάνος Κοκκινόπουλος

Ο **Πάνος (Παναγιώτης) Κοκκινόπουλος** (Αθήνα, 19 Νοεμβρίου 1949) είναι Έλληνας σκηνοθέτης.

## Προσωπική ζωή
Tελείωσε το Βαρβάκειο και έφυγε στην Γκρενόμπλ, στη Γαλλία, να σπουδάσει βιοχημεία. Εκεί τότε ήταν μια μεγάλη πανεπιστημιούπολη όπου υπήρχαν και δύο Cine Club, όπου γνωστοί σκηνοθέτες παρουσίαζαν τις ταινίες τους. Με φιλική παρότρυνση, ο Κοκκινόπουλος εγκατέλειψε τις σπουδές του στη Γκρενόμπλ και έτσι πήγε να σπουδάσει κινηματογράφο στο Παρίσι. Στο Παρίσι γνώρισε την πρώτη του σύζυγο και απέκτησε και τη γαλλική υπηκοότητα. Από τον πρώτο του γάμο απέκτησε έναν γιο. 

Από το δεύτερο του γάμο με την παραγωγό Μπέση Βουδούρη, απέκτησε μία κόρη την Έλλη. Παρέμεινε παντρεμένος με τη Βουδούρη για οχτώ χρόνια. Για πολλά χρόνια διατηρούσε σχέση με την ηθοποιό Παναγιώτα Βλαντή, ενώ για πέντε χρόνια διατηρούσε σχέση με την ηθοποιό Λένα Παπαληγούρα. 

Στις εκλογές του Σεπτεμβρίου του 2015 ήταν υποψήφιος με τη Νέα Δημοκρατία στην Α΄ περιφέρεια της Αθήνας.

## Έργο
### Τηλεοπτικές Σειρές

*

Το 2022 αποκαλύφθηκε ότι θα δημιουργήσει δύο σειρές: 

* "Μισό παιδί", βασισμένη στο ομώνυμο βιβλίο του Αυγούστου Κορτώ.
* "*Η Αλίκη Στη Σκοτεινή Πόλη*", που θα είναι στα πρότυπα των σειρών: Ανατομία ενός εγκλήματος, 10η εντολή, Ο 3ος Νόμος και Ου φονεύσεις.

*

### Κινηματογράφος

## Παραπομπές


Κατηγορία:Έλληνες σκηνοθέτες
Κατηγορία:Έλληνες πολιτευτές
Κατάλογος αεροδρομίων της Πολωνίας

Αυτός είναι **κατάλογος των αεροδρομίων της [[Πολωνία]]ς**, ταξινομημένος ανά τοποθεσία, κωδικούς αεροδρομίων IATA και ICAO και επιβατική κίνηση.

## Πολιτικά αεροδρόμια της Πολωνίας

Πηγή:

## Τοποθεσίες
Τοποθεσία αεροδρομίων της Πολωνίας|thumb|left|600px
Πηγή:

## Παραπομπές



*
Πολωνια
Δίστιχο

**Δίστιχο** λέγεται το ποίημα σταθερής μορφής που ολοκληρώνεται μόνο μέσα σε δύο στίχους, Επίσης, ονομάζεται το στιχουργικό φαινόμενο κατά το οποίο δύο στίχοι ισοσύλλαβοι, ομοιοκατάληκτοι και του ίδιου ρυθμού επαναλαμβάνονται λιγότερες ή περισσότερες φορές, για τη δημιουργία ολόκληρων ποιημάτων.

## Ιστορία
Το δίστιχο προέρχεται από την αρχαία ελληνική ποίηση και συναντάται στα επιγράμματα.

Χρησιμοποιήθηκε εντόνως κατά την Αναγέννηση, στην Κρητική Λογοτεχνία, με κυριότερο εκπρόσωπο της το Βιτσέντζο Κορνάρο, όπου με δίστιχα συνέθεσε τον *Ερωτόκριτο*.
## Μορφή
Το δίστιχο συναντάται με τις εξής σύνηθες μορφές:
*Δύο δεκαπεντασύλλαβοι ιαμβικοί στίχοι, οι οποίοι ομοιοκαταληκτούν.
*Δύο δεκαπεντασύλλαβοι τροχαϊκοί στίχοι, οι οποίοι ομοιοκαταληκτούν.
*Δύο στίχοι με λιγότερες συλλαβές ιαμβικού ή τροχαϊκού μέτρου, οι οποίοι ομοιοκαταληκτούν.

Ο πρώτος στίχος του δίστιχου ονομάζεται *πρόοδος* και ο δεύτερος *επωδός*, ενώ το περιεχόμενο του μπορεί να είναι ερωτικό, σατιρικό, επαινετικό, περιστασιακό, ξενιτιάς, γνωμικού χαρακτήρα κτλ.

## Νεοελληνική Λογοτεχνία
Το δίστιχο το συναντάμε στη Δημοτική ποίηση, με διάφορα ονόματα, όπως λιανοτράγουδο, μαντινάδα, πατινάδα, ριμνέτσα και κοτσάκι.

Έχουν συνθέσει με δίστιχο ποιήματα τους πολλοί νεοέλληνες ποιητές, όπως ο Γεράσιμος Μαρκοράς τον *Όρκο* και ο Αριστοτέλης Βαλαωρίτης το *Φωτεινό*.

Ακολουθεί αντιπροσωπευτικό δημοτικό δίστιχο με δεκαπεντασύλλαβο ιαμβικό στίχο.


Της θάλασσας της έταξα ένα καντήλι λάδι, 
για να φωτάει του γεμιτζή να δένει παλαμάρι. 


Ακολουθεί αντιπροσωπευτικό  δημοτικό δίστιχο με τροχαϊκό οκτασύλλαβο στίχο.


Δυο ψαράκια μελανούρια, 
γεια σ' αγάπη μου καινούργια. 


Ακολουθεί αντιπροσωπευτικό λόγιο δίστιχο του Γεώργιου Δροσίνη.


Αφίλητοι αγαπήθηκαν, ξαναϊδωθήκαν γέροι, 
και τότε πρώτη του φορά της φίλησε το χέρι. 


## Σημειώσεις


## Παραπομπές


Κατηγορία:Μετρική
Κατηγορία:Ποιητικές μορφές
Ευπόλεμος ο Αργείος

Ο **Ευπόλεμος ο Αργείος** ήταν αρχιτέκτονας ο οποίος έζησε στην Αρχαία Ελλάδα στα μέσα πρός τέλη του 5ου αι. π.Χ. και θεωρείται ως ο αρχιτέκτονας του δωρικού ναού στο Ηραίον Άργους. Ο Ευπόλεμος ξαναέκτισε το ναό της Ήρας τα τέλη του 5ου αι. π.Χ. όταν αυτός καταστράφηκε το 423 π.Χ από πυρκαγιά, που λέγεται ότι οφείλετο σε αμέλεια της ιέρειας Χρυσηίδας. Ο περιηγητής Παυσανίας αναφέρει στα Κορινθιακά 2.17.3 {βλ. Βικιθήκη}
 

## Παραπομπές


Κατηγορία:Αρχαίοι Έλληνες αρχιτέκτονες
Εμβόλιο της γρίπης

Τα **εμβόλια της γρίπης**, επίσης γνωστά ως **αντιγριπικά εμβόλια**, είναι εμβόλια που προστατεύουν από τη γρίπη. Δύο φορές τον χρόνο δημιουργείται μια νέα έκδοση του εμβολίου, επειδή ο ιός της γρίπης μεταλλάσσεται πολύ γρήγορα.  Ενώ η αποτελεσματικότητά τους ποικίλλει από έτος σε έτος, τα περισσότερα παρέχουν μέτρια έως υψηλή προστασία κατά της γρίπης. Κατά μέσο όρο μειώνουν τον αριθμό των χαμένων ημερών εργασίας κατά το ήμισυ. Ο εμβολιασμός των παιδιών μπορεί να προστατεύσει τα άτομα που έρχονται σε επαφή με αυτά, όμως η αποτελεσματικότητα του εμβολίου σε άτομα άνω των 65 ετών είναι άγνωστη επειδή υπάρχουν ελάχιστα στοιχεία για την εν λόγω ομάδα.

Τόσο ο Παγκόσμιος Οργανισμός Υγείας (ΠΟΥ), όσο και τα Κέντρα Ελέγχου και Πρόληψης Νοσημάτων (CDC) των ΗΠΑ συνιστούν τον ετήσιο εμβολιασμό σχεδόν όλων των ατόμων άνω των 65 ετών. Αυτό είναι ιδιαίτερα σημαντικό για γυναίκες σε κατάσταση εγκυμοσύνης, παιδιά ηλικίας μεταξύ έξι μηνών και πέντε ετών, παιδιά με διάφορα προβλήματα υγείας, Ιθαγενείς της Αμερικής, και εργαζόμενους στον τομέα της υγείας.

Τα εμβόλια είναι γενικά ασφαλή. Σε παιδιά παρουσιάζεται πυρετός σε ποσοστό 5 με 10%, όπως ενδεχομένως μυϊκοί πόνοι ή αίσθημα κόπωσης. Ορισμένες χρονιές, το εμβόλιο προκαλεί το σύνδρομο Guillain-Barre σε ηλικιωμένους, σε περίπου μία ανά ένα εκατομμύριο δόσεις. Δεν πρέπει να χορηγείται σε άτομα με σοβαρή αλλεργία στο αυγό ή σε προηγούμενες εκδόσεις του εμβολίου. Τα εμβόλια περιέχουν τόσο τον αδρανοποιημένο, όσο και τον εξασθενημένο ιό. Αυτά που περιέχουν τον εξασθενημένο ιό δεν συνιστώνται κατά τη διάρκεια της εγκυμοσύνης. Το εμβόλιο χορηγείται μέσω ενδομυικής ένεσης, με ψεκασμό στη μύτη ή με έγχυση στο μεσαίο στρώμα του δέρματος.

Ο εμβολιασμός κατά της γρίπης ξεκίνησε τη δεκαετία του 1930, ενώ η μεγάλης κλίμακας διαθεσιμότητα στις Ηνωμένες Πολιτείες ξεκίνησε το 1945. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο με τις πιο σημαντικές φαρμακευτικές ουσίες που είναι απαραίτητες σε ένα σύστημα υγείας. Το 2014 το κόστος χονδρικής ανερχόταν στα 5,25 δολάρια ανά δόση. Στις Ηνωμένες Πολιτείες κοστίζει λιγότερο από 25 δολάρια.

## Παραπομπές


Κατηγορία:Γρίπη
Γριπη
Ευπόλεμος ο Ήλειος

Ο **Ευπόλεμος ο Ήλειος** ή **Εύπολις** από την Ηλεία της Πελοποννήσου υπήρξε νικητής των ολυμπιακών αγώνων στο στάδιον στην 96η Ολυμπιάδα το 396 π.Χ.. Ο Παυσανίας στα Αρκαδικά 8.45.4 χρονολογεί την καταστροφή του παλιού ιερού της αλέας Αθηνάς αναφερόμενος στην νίκη του Ευπόλεμου:.  Ο ίδιος πάλι αναφέρει στα Ηλιακά 6.3.7 την καταδίκη των δύο από τους τρείς ελλανοδίκες στην 96η Ολυμπιάδα (396 π.Χ) από τη Βουλή των αγώνων με πρόστιμο διότι μετά από μυστικές συναλλαγές, ανακήρυξαν ολυμπιονίκη τον Ευπόλεμο εις βάρος του Λέοντα από την Αμβρακία:. Ήταν επίσης νικητής του Πένταθλου στους σημαντικότερους πανελλήνιους αγώνες. 

## Ιστορικές μαρτυρίες

----------------

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (4ος αιώνας π.Χ.)
Ντέρμπι Παναθηναϊκού - ΠΑΟΚ

Το **ντέρμπι ανάμεσα στον [[Παναθηναϊκός (ποδόσφαιρο)|Παναθηναϊκό]] και τον [[Π.Α.Ο.Κ. (ποδόσφαιρο ανδρών)|ΠΑΟΚ]]** είναι η αθλητική αναμέτρηση ανάμεσα στους δύο δημοφιλέστερους συλλόγους των δύο πολυπληθέστερων πόλεων της Ελλάδας, την πρωτεύουσα Αθήνα και τη συμπρωτεύουσα Θεσσαλονίκη, καθώς και από τους δημοφιλέστερους της χώρας γενικότερα, με μεγάλο πλήθος φιλάθλων και υποστηρικτών. Οι αγώνες μεταξύ των δύο αυτών ομάδων αποτελούν ένα από τα μεγαλύτερα ντέρμπι του ελληνικού ποδοσφαίρου και κεντρίζουν το ενδιαφέρον του φίλαθλου κοινού.

## Γενικές πληροφορίες
### Παναθηναϊκός
Παραδοσιακά ο Παναθηναϊκός από τα πρώτα χρόνια της ίδρυσης του υποστηριζόταν από την αστική τάξη της πόλης των Αθηνών με την οποία και ταυτίστηκε αλλά γρήγορα ο σύλλογος απέκτησε ισχυρό φίλαθλο κοινό σε όλες τις κοινωνικές τάξεις της Αθήνας και στην συνέχεια της Ελλάδας ολόκληρης, αποτελώντας μαζί με το αντίπαλο δέος και αιώνιο "εχθρό" του τον Ολυμπιακό μία εκ των δύο λαοφιλέστερων και πιο επιτυχημένων ποδοσφαιρικών και όχι μόνο ομάδων της χώρας. Έχει καταφέρει να κερδίσει πολλούς εγχώριους τίτλους και διακρίσεις, ενώ έχει κάνει επίσης σημαντικές επιτυχίες στις ευρωπαϊκές του πορείες με αποκορύφωμα την συμμετοχή του στον τελικό του Κυπέλλου Πρωταθλητριών (το σημερινό Τσαμπιονς Λιγκ) περίοδο 1970-71 (έχασε από τον Άγιαξ με σκορ 2-0), αποτελώντας μέχρι και τις μέρες μας την μοναδική ελληνική ομάδα που έχει καταφέρει κάτι τέτοιο.

### Π.Α.Ο.Κ.
Ο ΠΑΟΚ από την άλλη παραδοσιακά αποτελεί τον κύριο αθλητικό σύλλογο εκφραστή του προσφυγικού στοιχείου της πόλης της Θεσσαλονίκης από την αρχή της ίδρυσης του, αμέσως κατάφερε να γίνει ένας από τους κύριους συλλόγους-εκπροσώπους της πόλης και στην συνέχεια να αποκτήσει φιλάθλους ανά την ελληνική επικράτεια και κυρίως στην Βόρεια Ελλάδα και αποτελεί την πιο δημοφιλή ομάδα εκεί ή έστω στο μεγάλο μέρος της. Ο ΠΑΟΚ διαχρονικά είναι μία από τις μεγαλύτερες δυνάμεις του ελληνικού ποδοσφαίρου και η πιο πετυχημένη ομάδα της Θεσσαλονίκης με βάση τίτλων, επιτυχιών και γενικής παρουσίας, με σημαντική παρουσία σε ευρωπαϊκές διοργανώσεις,  

## Στατιστικά επίσημων αγώνων

[μικρογραφία|220x220px|Άποψη του [Γήπεδο Τούμπας|Γηπέδου της Τούμπας (Θύρες 5, 6, 7 και 8).]]

## Λίστα αγώνων
### Πανελλήνιο Πρωτάθλημα (1927 – 1959)

1 άνευ αγώνος.

### Πρωτάθλημα Ελλάδος (1959–60 – σήμερα)

1 άνευ αγώνος

2 Ο αγώνας διακόπηκε στο 77ο λεπτό (σκορ: 3–0). Παρέμεινε ως τελικό αποτέλεσμα.

3 Ο αγώνας διακόπηκε στο 54ο λεπτό (σκορ: 1-0). Κατοχυρώθηκε υπέρ του ΠΑΟΚ με 0-3.

### Κύπελλο Ελλάδας

1 Ο αγώνας διεκόπη στο 115ο λεπτό.

### [[Κύπελλο_ΕΠΑΕ|Λιγκ Καπ]]

### Φιλικοί Αγώνες

## Παραπομπές


Κατηγορία:Ποδοσφαιρικά παιχνίδια ελληνικών ομάδων
Κατηγορία:Παναθηναϊκός (ποδόσφαιρο)
Κατηγορία:ΠΑΟΚ (ποδόσφαιρο)

Κατηγορία:Ποδοσφαιρικά ντέρμπι στην Ελλάδα
Κατάλογος συλλόγων με συμμετοχή στα προημιτελικά του κυπέλλου Ελλάδας ποδοσφαίρου ανδρών

Κατά τις 77 φορές που ο θεσμός του ποδοσφαιρικού κυπέλλου Ελλάδας ανδρών διοργανώθηκε από την Ελληνική Ποδοσφαιρική Ομοσπονδία (ΕΠΟ) μέχρι και την αγωνιστική περίοδο 2018-19 (δεν περιλαμβάνεται η 1940-41 που διακόπηκε στον προκριματικό γύρο), μόλις 19 σύλλογοι έχουν προκριθεί στον τελικό, με 11 από αυτούς να κατακτούν τον τίτλο, άλλοι 26 έως –μόνο– τα ημιτελικά και 39 στη φάση των 8 (προημιτελικά). Για κάθε ένα από τα 84 συγκεκριμένα σωματεία, παραθέτεται στον ακόλουθο πίνακα ανά φάση της διοργάνωσης: ο συνολικός αριθμός συμμετοχών του, το έτος της πλέον **πρόσφατης** επιτυχίας και αποτυχίας του και ο εκάστοτε αντίπαλος (με την τότε επωνυμία του). Ειδικότερα:
* αναφέρονται όλες οι διαφορετικές νομικές μορφές με τις οποίες ένας σύλλογος πέτυχε διάκριση στο θεσμό (π.χ ο Ολυμπιακός Βόλου 1937 με τρεις).
* για λόγους απλούστευσης, αντί της ποδοσφαιρικής περιόδου καταγράφεται το έτος που την ολοκληρώνει (τότε άλλωστε λαμβάνουν χώρα οι δεδομένες τρεις φάσεις του κυπέλλου Ελλάδας, με εξαίρεση τα δύο εναρκτήρια 1931-32 και 1932-33).
* σε κάθε αποκλεισμό, ο αντίπαλος παρουσιάζεται ανάλογα με τη μετέπειτα πορεία του στη διοργάνωση ως (Κ): κυπελλούχος, (φ): ηττημένος φιναλίστ ή (η): προκρινόμενος μέχρι τα ημιτελικά.
* οι επεξηγήσεις σε παρένθεση *παλαιό/νέο/πρώτο/δεύτερο/τρίτο*, χρησιμοποιούνται για διάκριση σωματείου από άλλα με παρόμοια επωνυμία χωρίς όμως πλήρη οργανική σύνδεση (δεν περιλαμβάνονται επομένως οι περιπτώσεις απλής μετονομασίας).

## Σημειώσεις

## Παραπομπές


## Πηγές
* συλλογικό έργο, *67 χρόνια κύπελλο Ελλάδας* (παρουσίαση του θεσμού βασισμένη σε στατιστικές ιδέες του Γιώργου Παγιωτέλη), 32σέλιδη ένθετη έκδοση εφημ. *[[Αθλητική Ηχώ|ΑΘΛΗΤΙΚΗ ΗΧΩ]]* 29.04.1998
* ψηφιακό αρχείο Κυπέλλου Ελλάδος: 1, 2, 3, 4, 5, 6, 7, 8, 9, 10, 11, 12, 13 και 14, Ελληνική Ποδοσφαιρική Ομοσπονδία (ΕΠΟ)
* Mergers and name changes, List of Greek Cup winners, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF) .

*
Ιρλανδικές βουλευτικές εκλογές 2016

Στην Ιρλανδική Δημοκρατία διεξήχθησαν **γενικές εκλογές** στις 26 Φεβρουαρίου 2016. Ο πρωθυπουργός Έντα Κένι παραδέχθηκε την ήττα της απερχόμενης κυβερνητικής συμμαχίας στις εκλογές.

## Πλαίσιο
Στις εκλογές αναδείχθηκαν τα 157 μέλη (Teachtaí Dála) σε 40 περιφέρειες της κάτω βουλής (Dáil Éireann) του Κοινοβουλίου της Ιρλανδίας. Το 31ο κοινοβούλιο (Dáil) διαλύθηκε από τον πρόεδρο Μάικλ Χίγκινς στις 3 Φεβρουαρίου, έπειτα από πρόταση του πρωθυπουργού Έντα Κένι.
Μετά τις εκλογές, το Fine Gael παρέμεινε το μεγαλύτερο κόμμα στο Dáil, αν και απώλεσε 26 έδρες σε σύγκριση με τις προηγούμενες εκλογές. Το κύριο κόμμα της αντιπολίτευσης Fianna Fáil, που είε υποστεί τη χειρότερη εκλογική ήττα στις εκλογές του 2011, μένοντας στις 20 έδρες, τις αύξησε σε 44. Το Σιν Φέιν αναδείχθηκε 3ο κόμμα, με 23 βουλευτές, ενώ το Εργατικό Κόμμα, πρώην εταίρος του συνασπισμού της κυβέρνησης,  υπέστη το χειρότερο αποτέλεσμα στην ιστορία του, μένοντας στις 7 έδρες. Οι υπόλοιπες 34 έδρες κερδήθηκαν από μικρότερα και ανεξάρτητα κόμματα.
Τα μέλη του 32ου κοινοβουλίου πραγματοποίησαν την πρώτη τους συνεδρίαση στις 10 Μαρτίου και εξέλεξαν τον νέο πρόεδρο της βουλής (Ceann Comhairle), στην πρώτη εκλογή προέδρου της βουλής με μυστική ψηφοφορία.

## Σχηματισμός κυβέρνησης
Ο Κένι παραιτήθηκε από την πρωθυπουργία αλλά παρέμεινε στη θέση του μέχρι να σχηματιστεί νέα κυβέρνηση. Ο Κένι επεδίωξε συμφωνία με το Fianna Fáil με σκοπό το σχηματισμό κυβέρνησης. Οι συνομιλίες συνεχίστηκαν στη διάρκεια του Απριλίου.

Οι εταίροι κατέληξαν σε τελική συμφωνία για σχηματισμό κυβέρνησης μειοψηφίας με επικεφαλής το κόμμα Fine Gael στις 29 Απριλίου, 63 ημέρες μετά τις εκλογές και το κοινοβούλιο (Dáil) επίσημα εξέλεξε ξανά στην πρωθυπουργία τον Κένι στις 6 Μαΐου. Ο Κένι έγινε ο πρώτος πρωθυπουργός από το Fine Gael που κατάφερε να επανεκλεγεί.

Συνολικά 35 έδρες περιήλθαν σε γυναίκες, που αποτελεί αριθμό ρεκόρ. Το 22% της νέας βουλής απαρτίζεται από γυναίκες.

## Αποτελέσματα

## Εξωτερικοί σύνδεσμοι
*

## Παραπομπές


2016
Κατηγορία:Εκλογές του 2016
Γρηγόριος Παπαδόπετρος

Ο **Γρηγόριος Παπαδόπετρος** (ή Παπαδοπετράκης, 1905 - Μάρτιος 1970), του Γεωργίου και της Μαρίας, ήταν Έλληνας δικηγόρος και πολιτικός.

## Βιογραφία
Γεννήθηκε στα Χανιά, γιος του Γεωργίου Παπαδόπετρου, ο οποίος υπήρξε βουλευτής επί Κρητικής Πολιτείας. Η μητέρα του, Μαρία Παυλάκη, καταγόταν από τη Σίφνο. Έκανε νομικές σπουδές στην Ελλάδα και στη Γερμανία. 

Εργάστηκε ως δικηγόρος στα Χανιά.

Εξελέγη βουλευτής Χανίων με το Λαϊκόν Κόμμα το 1936 και μετά το 1950 και έπειτα με την Εθνική Ριζοσπαστική Ένωση το 1956.

Ο Παπαδόπετρος υπηρέτησε ως γενικός γραμματέας του υπουργείου Εργασίας.

## Παραπομπές


Κατηγορία:Βουλευτές Χανίων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Σταύρος Παπαδόπετρος

Ο **Σταύρος Παπαδόπετρος** (1909 - 1980), του Γεωργίου, ήταν Έλληνας δικηγόρος και πολιτικός.
## Βιογραφία
Γεννήθηκε στα Χανιά.

Φοίτησε στη Θεολογική Σχολή της Χάλκης και έπειτα στη Νομική Σχολή των Αθηνών. Αρχικά δικηγόρησε στη γενέτειρά του. Συνέχισε τη νομική του καριέρα στην Αθήνα, έχοντας προαχθεί σε αρεοπαγίτη. 

Πολέμησε στο μέτωπο της Αλβανίας και μετά στη Μέση Ανατολή ως υπολοχαγός. Για την πολεμική του δράση τιμήθηκε με Πολεμικό Σταυρό και με το Μετάλλιο Εξαιρέτων Πράξεων.

Εξελέγη βουλευτής Χανίων με τη Νέα Δημοκρατία το  1974. Ως βουλευτής ήταν από τους πρώτους που εισηγήθηκε την ίδρυση του Πολυτεχνείου Κρήτης.

Ήταν ενεργό μέλος του Δικηγορικού Συλλόγου Χανίων.

Πέθανε στην Αθήνα το 1980.

## Παραπομπές


Κατηγορία:Βουλευτές Χανίων
Κατηγορία:Βουλευτές εκλεγμένοι με τη Νέα Δημοκρατία
Γιόρικ Ουίλιαμς

Ο **Γιόρικ Ουίλιαμς**, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν στην θέση του πόιντ γκαρντ από το 1994 ως το 2015.

## Καριέρα
Ο Ουίλιαμς ξεκίνησε την επαγγελματική του καριέρα στους Μάντσεστερ Τζάιαντς το 1994, όπου παρέμεινε για τέσσερις σεζόν, με μεγαλύτερη επιτυχία την δεύτερη θέση στο βρετανικό πρωτάθλημα του 1994-95, όπου ηττήθηκαν στον τελικό από τους Γουόρθινγκ Μπέαρς. Συνέχισε στους Ντέρμπι Στορμ το 1998-99 και την επόμενη σεζόν κατέκτησε και πάλι την δεύτερη θέση του πρωταθλήματος με τους Μπέρμιγχαμ Μπούλετς.

Το καλοκαίρι του 2001, συμφώνησε με τον Άρη Θεσσαλονίκης, στην μοναδική σεζόν της καριέρας του που αγωνίστηκε εκτός της Γηραιάς Αλβιώνας. Με την φανέλα των "κίτρινων" αγωνίστηκε σε 21 αγώνες της κανονικής περιόδου του ελληνικού πρωταθλήματος, με μέσους όρους 5,1 πόντων και 1,1 ριμπάουντ.

Την σεζόν 2002-03, φόρεσε την φανέλα των Έσσεξ Λέοπαρντς, πριν συνεχίσει για δύο χρόνια στους Μπράιτον Μπέαρς, με τους οποίους κατέκτησε για πρώτη φορά το κύπελλο Βρετανίας, κερδίζοντας στον τελικό τους Σκότις Ροκς με 90-74, όπως και το πρωτάθλημα του 2004.

Επέστρεψε στους Μπέρμιγχαμ Μπούλετς το 2005-06, συνεχίζοντας στους Λέστερ Ράιντερς την επόμενη χρονιά. Το 2007, υπέγραψε στους Μίλτον Κέινς Λάιονς, όπου παρέμεινε για τέσσερις σεζόν, κατακτώντας το κύπελλο την σεζόν 2007-08, χρονιά κατά την οποία αναδείχθηκε και δευτεραθλητής στο πρωτάθλημα της πατρίδας του.

Το καλοκαίρι του 2011, επέστρεψε στους Λέστερ Ράιντερς, με τους οποίους κατέκτησε το νταμπλ την σεζόν 2012-13. Το καλοκαίρι του 2015, επέστρεψε για άλλη μια φορά στους Μάντσεστερ Τζάιαντς, αναλαμβάνοντας χρέη προπονητή, έχοντας ολοκληρώσει την καριέρα του ως αθλητής, την σεζόν 2014-15 με τους Ράιντερς.

Με την εθνική Αγγλίας πραγματοποίησε 39 συμμετοχές με μέσο όρο 9,5 πόντων, ενώ το 2006 φόρεσε για τέσσερις αγώνες την φανέλα της εθνικής ομάδας της Μεγάλης Βρετανίας.

## Τίτλοι και Διακρίσεις
* Πρωταθλητής Ηνωμένου Βασιλείου: 2003-04, 2012-13
* Δευτεραθλητής Ηνωμένου Βασιλείου: 1994-95, 1999-00, 2007-08, 2011-12
* Κυπελλούχος Ηνωμένου Βασιλείου: 2004-05, 2007-08, 2012-13

## Παραπομπές


## Πηγές

* Yorick Williams Europe Stats | Basketball-Reference.com
* Yorick Williams Basketball Player Profile
* Player statistics for Yorick Williams - SportingPulse International

Κατηγορία:Άγγλοι καλαθοσφαιριστές
Κατηγορία:Βρετανοί καλαθοσφαιριστές
Κατηγορία:Καλαθοσφαιριστές βρετανικών συλλόγων
Κατηγορία:Καλαθοσφαιριστές Άρη Θεσσαλονίκης
Κατηγορία:Πόιντ γκαρντ
Κιτ Χάρινγκτον

Ο **Κρίστοφερ Κέιτσμπι "Κιτ" Χάρινγκτον** (αγγλικά:  *Christopher Catesby "Kit" Harington*, 26 Δεκεμβρίου 1986) είναι Άγγλος ηθοποιός, περισσότερο γνωστός για τον ρόλο του ως Τζον Σνόου, στην τηλεοπτική σειρά του HBO, *[[Game of Thrones]]*. Κατά τη διάρκεια της καριέρας του έχει συμμετάσχει και στον κινηματογράφο, με τις πιο αξιοσημείωτες ταινίες να είναι οι *[[Φωτιά πάνω από την Πομπηία]]* (2014), Silent Hill: Revelation (2014) και *[[Έβδομος Γιος]]* (2014). Επίσης, δάνεισε τη φωνή του στον Έρετ στην ταινία *[[Πώς να εκπαιδεύσετε το δράκο σας 2]]* (2014).

Ο Χάρινγκτον γνωρίστηκε με τη συμπρωταγωνίστριά του, Ρόουζ Λέσλι, στα γυρίσματα του *Game of Thrones* και το 2012 συνάψαν σχέση. Το 2017 ανακοίνωσαν τον αρραβώνα τους και το 2018 παντρεύτηκαν.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Πίτερ Ντίνκλατζ

Ο **Πίτερ Ντίνκλατζ** (*Peter Hayden Dinklage*, 11 Ιουνίου 1969) είναι Αμερικανός ηθοποιός του κινηματογράφου, της τηλεόρασης και του θεάτρου. Στον κινηματογράφο ξεκίνησε το 1995, και έγινε γνωστός το 2003, με την ταινία *[[The Station Agent]]*, όπου και πρωταγωνιστούσε. Από το 2011 μέχρι το 2019, πρωταγωνιστούσε στην τηλεοπτική σειρά του HBO, *[[Game of Thrones]]* ως Τύριον Λάνιστερ. Ο ρόλος αυτός του έχει χαρίσει βραβεία και υποψηφιότητες, ανάμεσά τους και τρία βραβεία Έμμυ στην κατηγοριία *[[Βραβείο Έμμυ Ζώνης Υψηλής Τηλεθέασης Καλύτερου Β' Αντρικού Ρόλου σε Δραματική Σειρά|Καλύτερος Β' Αντρικός Ρόλος σε Δραματική Σειρά]]* το 2011, το 2015 και το 2018 (υπήρξε υποψήφιος τις υπόλοιπες χρονιές) και μία Χρυσή σφαίρα στην κατηγορία *[[Χρυστή Σφαίρα Καλύτερου Β' Αντρικού Ρόλου σε Σειρά, Μίνι Σειρά ή Τηλεταινία|Καλύτερου Β' Αντρικού Ρόλου σε Σειρά, Μίνι Σειρά ή Τηλεταινία]]* το 2011.

## Παραπομπές


## Εξωτερικοί σύνδεσμοι

* 
* Peter Dinklage at Emmys.com 
* 

Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Αλεξάντερ Φαν ντερ Μπέλεν

Ο **Αλεξάντερ Φαν ντερ Μπέλεν** (γερμ. *Alexander Van der Bellen*) είναι Αυστριακός πολιτικός και οικονομολόγος, και από τις 26 Ιανουαρίου 2017 ο 12ος Πρόεδρος της Αυστρίας

Ο Φαν ντερ Μπέλεν είναι ομότιμος καθηγητής οικονομικών του Πανεπιστημίου της Βιέννης. Ως μέλος του κόμματος Οι Πράσινοι - Η Πράσινη Εναλλακτική, διετέλεσε μέλος του Εθνικού Συμβουλίου από το 1994 μέχρι το 2012, ενώ ήταν και επικεφαλής της κοινοβουλευτικής ομάδας και ομοσπονδιακός εκπρόσωπος του κόμματος από το 1997 μέχρι το 2008. Ήταν υποψήφιος Πρόεδρος της Αυστρίας στην προεδρική εκλογή του 2016 ως ανεξάρτητος, έχοντας τη στήριξη των Πρασίνων. Στον πρώτο γύρο κατετάγη δεύτερος από συνολικά έξι υποψηφίους, ενώ στον δεύτερο γύρο κατάφερε να επικρατήσει έναντι του υποψηφίου του Κόμματος Ελευθερίας της Αυστρίας Νόρμπερτ Χόφερ. Την 1 Ιουλίου 2016, λίγο πριν την ορκωμοσία του, τα αποτελέσματα του δεύτερου γύρου ακυρώθηκαν από το Συνταγματικό Δικαστήριο της Αυστρίας, γεγονός που οδηγεί στην επανάληψη του δεύτερου γύρου των εκλογών. Τελικά, στην επανάληψη του δεύτερου γύρου στις 4 Δεκεμβρίου 2016, ο Φαν ντερ Μπέλεν εξελέγη Πρόεδρος της Αυστρίας συγκεντρώνοντας ποσοστό της τάξης του 52%.

Ο Φαν ντερ Μπέλεν υποστηρίζει πράσινες και κοινωνικά φιλελεύθερες πολιτικές, ενώ είναι υποστηρικτικός προς την Ευρωπαϊκή Ένωση.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Αυστρίας
Κατηγορία:Αυστριακοί πανεπιστημιακοί
Κατηγορία:Ηγέτες εν ενεργεία
Πολωνική Ομοσπονδία Ποδοσφαίρου

Η **Πολωνική Ομοσπονδία Ποδοσφαίρου** (πολωνικά: *Polski Związek Piłki Nożnej*, PZPN) είναι το όργανο διοίκησης του ποδοσφαίρου στην Πολωνία. Εδρεύει στη Βαρσοβία και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Πολωνίας.

## Ιστορία
Η πλήρως ανεξάρτητη ομοσπονδία ιδρύθηκε τον Απρίλιο του 1919 απορροφώντας την αυτόνομη Πολωνική Ποδοσφαιρική Ένωση (PFU), η οποία αποτελούσε τμήμα της διαμελισμένης Αυστριακής Ποδοσφαιρικής Ένωσης. Η PFU ιδρύθηκε στις 25 Ιουνίου του 1911 στο Λβοβ. Μεταξύ 1911 και 1919 η εθνική ομάδα της Πολωνίας έπαιξε τρία παιχνίδια στο γήπεδο Κζάρνι. Η ομάδα αυτή αποτελούνταν κυρίως από παίκτες από την πόλη του Λβοβ.

## Λογότυπο
Το λογότυπο της Πολωνικής Ομοσπονδίας Ποδοσφαίρου έχει εξελιχθεί με το πέρασμα του χρόνου.

## Παραπομπές


## Εξωτερικοί σύνδεσμοι

*  
* Η Πολωνία  στον ιστότοπο της FIFA
* Η Πολωνία στον ιστότοπο της UEFA

Κατηγορία:Ποδόσφαιρο στην Πολωνία
Κατηγορία:Ομοσπονδίες μέλη της ΟΥΕΦΑ
Queer Φοίνικας

Ο **Queer Φοίνικας** (Queer Palm) είναι βραβείο που απονέμεται στο πλαίσιο του Διεθνούς Φεστιβάλ Κινηματογράφου των Καννών και αφορά ταινίες με ΛΟΑΤΚΙ περιεχόμενο. Ξεκίνησε από το 2010 και ισχύει μέχρι σήμερα.

Μαζί με το Βραβείο Teddy και τον Queer Λέοντα, αποτελεί ένα από τα μεγαλύτερα βραβεία παγκοσμίως που αφορούν ειδικά τον ΛΟΑΤ κινηματογράφο.

## Νικητές

## Παραπομπές


## Εξωτερικοί σύνδεσμοι
*Ιστότοπος 

Κατηγορία:Φεστιβάλ κινηματογράφου Καννών
Κατηγορία:Κινηματογραφικά βραβεία στη Γαλλία
Κατηγορία:ΛΟΑΤ στη Γαλλία
Κατηγορία:ΛΟΑΤ κινηματογραφικά βραβεία
Μεγάλο λεξικό της ελληνικής γλώσσας (αποσαφήνιση)

Η ονομασία **Μεγάλο λεξικό της ελληνικής γλώσσας** μπορεί να αναφέρεται στα παρακάτω θέματα:

* Μεγάλο λεξικό της ελληνικής γλώσσας (1η αγγλική έκδοση 1843, 1η ελληνική 1904), γνωστό και ως λεξικό Λίντελ-Σκοτ, περιέχει καταχωρίσεις για όλη την αρχαία ελληνική γλώσσα
* Μεγάλο λεξικό όλης της ελληνικής γλώσσας, (1η έκδοση 1939) γνωστό και ως λεξικό Δημητράκου, περιέχει καταχωρίσεις για όλη την αρχαία ελληνική, μεσαιωνική και νεοελληνική γλώσσα
* *Μεγάλο λεξικό της νεοελληνικής γλώσσας* (1ή έκδοση 1980), του Αναστάσιου Γεωργοπαπαδάκου
Εμίλια Κλαρκ

Η **Εμίλια Ίζαμπελ Γιουφίμια Ρόουζ Κλαρκ** (αγγλικά: *Emilia Isabelle Euphemia Rose Clarke*, 23 Οκτωβρίου 1986) είναι Αγγλίδα ηθοποιός της τηλεόρασης, του κινηματογράφου και του θεάτρου. Έγινε ευρέως γνωστή για τον ρόλο της στο Game of Thrones ως Daenerys Targaryen. Ο ρόλος αυτός της χάρισε δύο υποψηφιότητες για Emmy Award το 2013 και το 2015. Το 2013, πραγματοποίησε και το ντεμπούτο της στο Μπρόντγουεϊ, στο έργο *Φαε με* Το 2015, εμφανίστηκε και στο *[[Εξολοθρευτής: Γένεsys]]* ως Sarah Connor. Την ίδια χρονιά, το περιοδικό *[[Esquire (περιοδικό)|Esquire]]* την ονόμασε την *Πιο Σέξι Γυναίκα για το 2015*.

## Καταγωγή και οικογένεια
Η Κλαρκ γεννήθηκε στις 23 Οκτωβρίου το 1986 στο Λονδίνο και μεγάλωσε στο Oxfordshire. Ο πατέρας της ήταν θεατρικός μηχανικός ήχου. Η μητέρα της είναι αντιπρόεδρος μάρκετινγκ σε μία παγκόσμια συμβουλευτική. Έχει μόνο ένα μεγαλύτερο αδερφό. Το ενδιαφέρον της για την ηθοποιία αναπτύχθηκε στις ηλικία των τριών αφού είδε το θεατρικό Show Boat, στο οποίο εργάστηκε ο πατέρας της. Εκπαιδεύτηκε στην σχολή του Αγίου Αντωνίου στο Headington και στην σχολή του Αγίου Ενδουάρδου στο Oxford εγκαταλείποντας το, το 2005. Ακολούθησε την δραματική σχολή Λονδίνου και αποφοίτησε το 2009.

## Προσωπική ζωή
Η Κλαρκ είναι μερικής καταγωγής από την Ινδία, έχοντας αποκαλύψει σε μια συνέντευξη της το 2018 ότι η γιαγιά της γεννήθηκε ως αποτέλεσμα μυστικής σχέσης μεταξύ της μητέρας της γιαγιάς και ενός άνδρα ινδικής καταγωγής. Πιστεύει ότι η οικογένεια της έχει μια ιστορία μαχητών, λέγοντας: «Το γεγονός ότι η γιαγιά μου έπρεπε να κρύψει το χρώμα του δέρματος της ουσιαστικά και να προσπαθεί απεγνωσμένα να μοιάσει με τους άλλους πρέπει να ήταν απίστευτα δύσκολο». Ζει στο Hampstead του Λονδίνου. Το 2016 αγόρασε ένα σπίτι αξίας 4,64 εκατομμυρίων δολαρίων στην παραλία της Βενετίας στην Καλιφόρνια. 

Το 2014 ψηφίστηκε η πιο επιθυμητή γυναίκα από τους αναγνώστες του AskMen. To 2015 ονομάστηκε η πιο σέξυ γυναίκα της Esquire. To 2017 εμφανίστηκε στο εξώφυλλο των Rolling Stone. Τον Ιούλιο του 2015 ο πατέρας της πέθανε από καρκίνο. Πρωταγωνιστούσε στο *Above Suspicion* στο Κεντάκι και αδυνατούσε να ήταν σπίτι τις τελευταίες μέρες της ζωής του πατέρα της. Τέλειωσε την ταινία νωρίς, αλλά έφτασε στο αεροδρόμιο για να μάθει ότι είχε πεθάνει. «Αισθάνθηκα τον κόσμο πιο τρομακτικό μέρος μόλις ο πατέρας μου δεν ήταν μέσα σε αυτόν. Και τότε αυτά τα δύο πράγματα [το άλλο είναι το Brexit] που συνέβησαν σε γρήγορο χρονικό διάστημα με έριξαν εκτός ισορροπίας και με έκαναν να συνειδητοποιήσω ποια είμαι».

Σε άρθρο της τον Μάρτιο του 2019  αποκάλυψε για το The New Yorker ότι είχε μια υπαραχνοειδή αιμορραγία, μια μορφή εγκεφαλικού επεισοδίου από ρήξη ενός ανευρύσματος, το 2011. Υποβλήθηκε  σε επείγουσα ενδοαγγειακή περιελισσόμενη χειρουργική επέμβαση και ακολούθως υπέφερε από αφασία, σε σημείο να μην μπορεί να θυμηθεί το όνομά της. Είχε ένα δεύτερο ανεύρυσμα που υποβλήθηκε σε χειρουργική επέμβαση το 2013.

## Φιλμογραφία

## Παραπομπές


## Εξωτερικοί σύνδεσμοι

* 
* 

Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Diccionario Griego-Español

Το **Diccionario Griego-Español** (DGE σε συντομογραφία, μτφ: *Ελληνο-ισπανικό λεξικό*) είναι λεξικό το οποίο αποδίδει τις λέξεις της αρχαίας ελληνικής γλώσσας στα ισπανικά. Η συγγραφή του ξεκίνησε το 1980 από το Εθνικό Συμβούλιο Επιστημονικής Έρευνας της Ισπανίας (*Consejo Superior de Investigaciones Científicas*) με έδρα τη Μαδρίτη, και σκοπεύει μακροπρόθεσμα να αποτελέσει το νέο ανανεωμένο και πληρέστερο έργο αναφοράς για την αρχαία ελληνική γλώσσα μετά το καθιερωμένο λεξικό Λίντελ-Σκοτ το οποίο χρησιμοποιεί ως βάση.

Έως το 2009, είχαν εκδοθεί 7 τόμοι φτάνοντας έως το γράμμα έψιλον, ενώ ο πρώτος τόμος επανεκδόθηκε αναθεωρημένος το 2008.

## Παραπομπές


## Εξωτερικοί σύνδεσμοι
*  Επίσημος ιστότοπος

Κατηγορία:Ελληνικά λεξικά
Σόφι Τέρνερ

Η **Σόφι Μπελίντα Τέρνερ Τζόνας** (*Sophie Turner*, γενν. 21 Φεβρουαρίου 1996) είναι Αγγλίδα ηθοποιός. Ευρέως γνωστή έγινε στην τηλεοπτική σειρά του HBO, *[[Game of Thrones]]*, ως Σάνσα Σταρκ .  Έχει υπάρξει, μαζί με το υπόλοιπο καστ, τετράκις υποψήφια από το Σωματείο Αμερικανών Ηθοποιών, μία φορά για Βραβεία Young Artist. Πέρα από το *Game of Thrones*, η Τέρνερ, έχει εμφανιστεί και στην τηλεταινία *The Thirteenth Tale*, ενώ το κινηματογραφικό της ντεμπούτο, έγινε το 2013, στην ταινία, όπου πρωταγωνίστησε κιόλας, *Another Me*. 

## Τα πρώτα χρονιά
Η Σόφι Μπελίντα Τέρνερ γεννήθηκε στο Νορθάμπτον της Αγγλίας στις 21 Φεβρουαρίου 1996 από την Σάλι, μια βρεφονηπιοκόμο και τον Άντριου, υπάλληλο μιας τοπικής εταιρίας. Σε ηλικία δύο ετών μετακόμισαν οικογενειακώς σε ένα μικρό χωριό του Γουόρικσερ. Έχει δύο μεγαλύτερους αδερφούς, τους Τζέιμς και Γουίλ, ενώ η δίδυμη αδερφή της απεβίωσε πριν την γέννηση.

Η ίδια μεγάλωσε σε ένα μεγάλο σπίτι Εδουαρδιανής αρχιτεκτονικής και έχει περιγράψει τα παιδικά της χρόνια εκεί λέγοντας *Η παιδική μου ηλικία ήταν διασκεδαστική. Είχαμε χοιρίδια, αχυρώνες και ένα ράντζο άλογων όπου και συνηθίζαμε να κυλιόμαστε στις λάσπες"*.

## Προσωπική ζωή
Ξεκίνησε τη σχέση της με τον Αμερικανό τραγουδιστή Τζο Τζόνας το 2016. Αρραβωνιάστηκαν τον Οκτώβριο του 2017 και παντρεύτηκαν την 1η Μαΐου 2019 στο Λας Βέγκας. Μετά τον γάμο τους, η Τέρνερ άλλαξε νόμιμα το επώνυμό της σε Τζόνας. Στις 22 Ιουλίου 2020, γεννήθηκε η κόρη τους, Γουίλα Τζόνας. 

## Φιλμογραφία

### Ταινίες

## Παραπομπές


## Εξωτερικοί σύνδεσμοι

*
*Sophie Turner at the Design Center database
*

Κατηγορία:Αγγλίδες ηθοποιοί τηλεόρασης
Λας Σαμπάνας (Μαδρίς)

Η **Λας Σαμπάνας** (ισπανικά: Las Sabanas) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Λας Σαμπάνας.

## Η πόλη

## Παραπομπές


Κατηγορία:Δήμοι της Νικαράγουας
Κατηγορία:Μαδρίς
Σαν Λούκας (Μαδρίς)

Το **Σαν Λούκας** (ισπανικά: San Lucas) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι το Σαν Λούκας.

## Η πόλη

right|300px
## Παραπομπές


Σ
Σ
Ντάνιελ Γκόρενσταϊν

Ο **Ντάνιελ Ε. Γκόρενσταϊν** (αγγλικά: Daniel E. Gorenstein) (1 ιανουαρίου, 1923 – 26 αυγούστου, 1992) ήταν Αμερικανός μαθηματικός. Σπούδασε σε προπτυχιακό και μεταπτυχιακό επίπεδο στο Πανεπιστήμιο του Χάρβαρντ, όπου απέκτησε το Διδακτορικό του το 1950, καθηγητής του ήταν ο Όσκαρ Ζαρίσκι, εισάγωντας στη διατριβή του την αρχή της δυαδικότητα για την κυρτότητα του αεροπλάνου και αυτό ήταν το κίνητρο του Grothendieck για την εισαγωγή των δακτυλίων Γκόρενσταϊν. Ήταν μια σημαντική επιρροή στην κατάταξη των πεπερασμένων απλών ομάδων.

Μετά τη διδασκαλία των μαθηματικών σε στρατιωτικό προσωπικό στο Χάρβαρντ πριν από την απόκτηση του διδακτορικού του, ο Γκόρενσταϊν κατείχε θέσεις στο Πανεπιστήμιο Κλαρκ και Πανεπιστήμιο Νόρθεστερν, πριν αρχίσει να διδάσκει στο Πανεπιστήμιο Rutgers το 1969, όπου και παρέμεινε για το υπόλοιπο της ζωής του. Αυτός ήταν ο ιδρυτικός διευθυντής της DIMACS το 1989 και παρέμεινε ως διευθυντής μέχρι το θάνατό του.

Ο Γκόρενσταϊν είχε απονεμηθεί με πολλές τιμητικές διακρίσεις για το έργο του σχετικά με τις πεπερασμένες απλές ομάδες. Είναι αναγνωρισμένος, για την εισφορά του στην έρευνα, όπως οι εργασίες για τους κανονικοποιητές συναρτήσεων, ως ηγέτης στην σκιαγράφηση της απόδειξης της ταξινόμησης, μια από τις σημαντικότερες αποδείξεις των καθαρών μαθηματικών που επιχειρήθηκε ποτέ. Το 1972 κέρδισε την υποτροφία Γκούγκενχαϊμ και έγινε Υπότροφος του ιδρύματος Φούλμπραϊτ. Το 1978 έγινε μέλος της Εθνικής Ακαδημίας Επιστημών και της Αμερικανικής Ακαδημίας Τεχνών και Επιστημών, και το 1989 κέρδισε το βραβείο Steele για μαθηματική του συνεισφορά.

## Παραπομπές


## Εξωτερικοί σύνδεσμοι
* 
* Μαθηματικά Γενεαλογία του Έργου
* Νεκρολογία: Καθηγητής Ντάνιελ Γκόρενσταϊν

Κατηγορία:Αμερικανοί μαθηματικοί
Κατηγορία:Απόφοιτοι του Πανεπιστημίου Χάρβαρντ
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Ποταμός Κόκο (Ονδούρα)

Ο ποταμός **Κόκο** (ισπαν. *Río Coco*), γνωστός και ως **Σεγόβια** ή **Γιάρα**, είναι ένας ποταμός της Ονδούρας και της βόρειας Νικαράγουας. Πηγάζει κοντά στο Σαν Μάρκος δε Κολόν της Ονδούρας και εκβάλλει στην Καραϊβική Θάλασσα. Έχει μήκος 750 χιλιόμετρα και συντεταγμένες: 15°00′Β, 83°10′Δ.

## Δείτε επίσης
* Σαν Χουάν δελ Ρίο Κόκο

## Πηγές
* 

Κ
Κατηγορία:Γεωγραφία της Ονδούρας
Γεγκόρ Κριντ

Ο **Γεγκόρ Νικολάεβιτς Μπουλάτκιν** (Ρώσικα: Егор Николаевич Булаткин)  είναι Ρώσος τραγουδιστής, γεννημένος στις 25 Ιουνίου του 1994 στην Πένζα της Ρωσίας. Άνηκε στην οικογένεια των Blak Star Inc.

## Βιογραφία και Καριέρα
Ο Ιγκόρ  Μπουλάτκιν γεννήθηκε στις 25 Ιουνίου του 1994 στη Πένζα. Ο πατέρας του Νικολάι Μπουλάτκιν, ανήκει στην μεγαλύτερη ρωσική εταιρεία παραγωγής ξηρών καρπών. Η μεγαλύτερη αδερφή του, Πωλίνα, είναι τραγουδίστρια και ηθοποιός, που ζει και εργάζεται στις ΗΠΑ. Για να προχωρήσει την καριέρα του μετακόμισε στη Μόσχα.

## Δισκογραφία

### Μουσικά Βίντεο

### "Holostyak" Άλμπουμ
* Λίστα τραγουδιών:
# Самая самая (Samaya samaya)
# Закрой глаза (Zakroy glaza)
# Запомни и запиши (Zapomni i zapishi)
# Надо ли (Nado li)
# Ревность (Revnost')
# Не мы (Ne my)
# Только ты, только я (Tol'ko ty, tol'ko ya)
# Ей наплевать (Ey naplevat')
# Невеста (Nevesta)
# Не вынести (Ne vynesti)
# Тишина (Tishina)
# Мы просто любили так (My prosto lyubili tak)
# Берегу (Beregu)
# Папина дочка (Papina dochka)
# Холостяк (Holostyak)
# Будильник (Budilnik)

## Παραπομπές


## Εξωτερικοί σύνδεσμοι
*Black Star Inc. Official Site 
*Official channel on YouTube

Κατηγορία:Ρώσοι τραγουδιστές
Κατηγορία:Black Star Inc.
Όρος Καζμπέκ

thumb|250px|Άποψη του Καζμπέκ
Το **όρος Μκινβαρτσβέρι** ή το **όρος Καζμπέκ**/**Καζμπέγκι** (γεωργιανά: მყინვარწვერი μκινβαρτσβέρι, που μεταφράζεται ως «κορυφή παγετώνα» ή ყაზბეგი καζμπέκι) είναι ανενεργό ηφαίστειο στην οροσειρά του Καυκάσου, στη Γεωργία, λίγο νοτιότερα από τα σύνορα με τη Ρωσία. Με ύψος 5.047 μέτρα, είναι μια από τις ψηλότερες κορυφές του Καυκάσου και η τρίτη ψηλότερη κορυφή της Γεωργίας, μετά τη Σχαρά και το Τζανγκά. Είναι επίσης το δεύτερο μεγαλύτερο ηφαίστειο της οροσειράς, μετά το Ελμπρούς. Μαζί με το όρος Μαϊλί-χοχ (4.598 μ.) και Ντζιμαράι-χοχ (4.780 μ.) σχηματίζουν ένα ορεινό όγκο γνωστό ως Καζμπέκ-Ντζιμαράι, ο οποίος καλύπτεται από 13 τετραγωνικά χιλιόμετρα παγετώνων (όσον αφορά το 1977), οι οποίοι όμως συρρικνώνονται.

Η ηφαιστειακή δραστηριότητα στο Καζμπέκ διαιρείται σε τέσσερις φάσεις. Η πρώτη φάση ηφαιστειακής δραστηριότητας έλαβε χώρα πριν 395 με 435 χιλιάδες χρόνια και η δεύτερη φάση 200 με 250 χιλιάδες χρόνια πριν. Μετά το τέλος της δεύτερης φάσης, ύστερα από έντονες εκρήξεις, ο θάλαμος μάγματος κάτω από την επιφάνεια εξαντλήθηκε, με αποτέλεσμα τη δημιουργία καλντέρας διαμέτρου 5 χιλιομέτρων. Το σημερινό ηφαιστειακό οικοδόμημα δημιουργήθηκε μέσα στη καλντέρα κατά τη τρίτη φάση ηφαιστειακής δραστηριότητας (90 με 120 χιλιάδες χρόνια πριν). Η ανανεωμένη ηφαιστειακή δραστηριότητα πιθανότατα οφείλεται στην αναπλήρωση του θαλάμου μάγματος πριν περίπου 100.000 χρόνια. Η τέταρτη και πιο πρόσφατη φάση άρχισε πριν 50.000 χρόνια, όταν εισήλθε νέο μάγμα στο θάλαμο κάτω από το ηφαίστειο με την ηφαιστειακή δραστηριότητα να επικεντρώνεται σε δορυφορικούς κώνους γύρω από το κύριο ηφαιστειακό οικοδόμημα. Μια από τις τελευταίες εκρήξεις του ηφαιστείου έλαβε χώρα στο μέσο της Ολόκαινου, πριν 6.000 χρόνια.

Οι παγετώνες του βουνού έχουν υπάρξει πηγές αρκετών ροών συντριμμιών, όπως αυτές που έλαβαν χώρα το 1902, το 1953, το 1967 και το 2002, ενώ αρκετές ακόμα έλαβαν χώρα τον 18ο και τον 19ο αιώνα, αποκλείοντας το δρόμο ο οποίος ένωνε τη Γεωργία με τη Ρωσία. Η ροή του 2002, η οποία έλαβε χώρα τις 20 Σεπτεμβρίου 2002, είναι η μεγαλύτερη που έχει καταγραφεί στην ιστορία, με συνολικό όγκο υλικού περίπου 140 εκατομμύρια κυβικά μέτρα, με τα συντρίμμια, αποτελούμενα από πάγο, νερό και πέτρες, να κατακλύζουν με μεγάλη ταχύτητα (υπολογίστηκε ότι έφτασε τα 70 με 90 μέτρα το δευτερόλεπτο) την κοιλάδα του ποταμού Γκενάλντον, στη βόρεια Οσετία, και να προκαλούν 125 θανάτους. Τα συντρίμμια κάλυψαν 12,7 τετραγωνικά χιλιόμετρα.

## Παραπομπές


κατηγορία:Οροσειρά του Καυκάσου
Κατηγορία:Ηφαίστεια της Ασίας
κατηγορία:Γεωγραφία της Γεωργίας
Live ?!*@ Like a Suicide

Το ***Live ?!*@ Like a Suicide*** είναι ένα EP τεσσάρων κομματιών του αμερικανικού hard rock συγκροτήματος Guns N' Roses. Είναι ο πρώτος τους δίσκος, ενώ το πρώτο τους studio album κυκλοφόρησε ένα χρόνο μετά. Το EP κυκλοφόρησε από την **UZI Suicide** των Guns N' Roses. Κυκλοφόρησαν μόνο 10.000 αντίτυπα, σε μορφή βινυλίου και κασσέτας.

## Σχετικά

Το άλμπουμ αναφέρεται πολλές φορές ως ένα live album. Ωστόσο, σύμφωνα με την αυτοβιογραφία του ντράμερ Στίβεν Άντλερ, το EP ηχογραφήθηκε σε studio και οι ήχοι του κοινού προστέθηκαν στην επεξεργασία. Το 1988, το άλμπουμ επανεκδόθηκε ως η πρώτη πλευρά (πλευρά **G**) του δεύτερου studio album της μπάντας, *[[G N' R Lies]]*.

## Εξώφυλλο

Στο εξώφυλλο παρουσιάζονται δύο μέλη του συγκροτήματος, ο Νταφ ΜαΚέγκαν και ο Αξλ Ρόουζ, με ένα από τα πρώτα λογότυπα των Guns N' Roses σχεδιασμένο από τον κιθαρίστα της μπάντας Slash. Το εξώφυλλο επίσης αποτελεί το οπισθόφυλλο του άλμπουμ *G N' R Lies*.

## Κομμάτια

## Προσωπικό

* Αξλ Ρόουζ - κύρια φωνητικά
* Slash - κιθάρα, φωνητικά
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς, φωνητικά

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1986
Πνευμονιοκοκκικό εμβόλιο

Τα** πνευμονιοκοκκικά εμβόλια** είναι τα εμβόλια κατά των βακτηρίων *Streptococcus pneumoniae*. Χρησιμοποιούνται για την πρόληψη ορισμένων περιπτώσεων πνευμονίας, μηνιγγίτιδας και σηψαιμίας. Υπάρχουν δύο τύποι πνευμονιοκοκκικού εμβολίου: τα συζευγμένα εμβόλια και τα πολυσακχαριδικά εμβόλια. Χορηγούνται είτε μέσω ενδομυϊκής ένεσης είτε μέσω υποδόριας ένεσης.

Ο Παγκόσμιος Οργανισμός Υγείας συνιστά τη χρήση του συζευγμένου εμβολίου σε εμβολιασμούς ρουτίνας που γίνονται σε παιδιά. Στην κατηγορία αυτή περιλαμβάνονται και οι ασθενείς με HIV/AIDS. Οι συνιστώμενες τρεις ή τέσσερις δόσεις είναι αποτελεσματικές στην πρόληψη σοβαρών ασθενειών σε ποσοστό 71 με 93%. Τα πολυσακχαριδικά εμβόλια, ενώ είναι αποτελεσματικά σε υγιείς ενήλικες, δεν είναι αποτελεσματικά σε παιδιά ηλικίας κάτω των δύο ετών ή σε άτομα με κακή λειτουργία του ανοσοποιητικού συστήματος.

Τα εν λόγω εμβόλια είναι γενικά ασφαλή. Με το συζευγμένο εμβόλιο, το 10% των βρεφών εμφανίζει ερυθρότητα στο σημείο της ένεσης, πυρετό ή μεταβολές στον ύπνο. Ενδέχεται επίσης να εκδηλωθεί πυρετός. Οι σοβαρές αλλεργίες είναι πολύ σπάνιες.

Το πρώτο πνευμονιοκοκκικό εμβόλιο δημιουργήθηκε τη δεκαετία του 1980. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο με τις πιο σημαντικές φαρμακευτικές ουσίες σε ένα σύστημα υγείας.  Το 2014 το κόστος χονδρικής ανερχόταν σε 17 δολάρια ανά δόση. Στις Ηνωμένες Πολιτείες η τιμή του κυμαίνεται μεταξύ 25 και 100 δολαρίων.

## Πηγές


Κατηγορία:Εμβόλια
Εμβόλιο της ερυθράς

Το** εμβόλιο της ερυθράς** είναι ένα εμβόλιο που χρησιμοποιείται για την πρόληψη της ερυθράς. Η αποτελεσματικότητα ξεκινά περίπου δύο εβδομάδες μετά από μία εφάπαξ δόση, ενώ ανοσία αποκτά περίπου το 95% των ατόμων. Σε χώρες με υψηλά ποσοστά ανοσοποίησης δεν εμφανίζονται πλέον περιπτώσεις ερυθράς ή σύνδρομο συγγενούς ερυθράς. Όταν το επίπεδο της παιδικής ανοσοποίησης σε έναν πληθυσμό είναι χαμηλό, τα ποσοστά συγγενούς ερυθράς ενδέχεται να αυξηθούν, καθώς οι περισσότερες γυναίκες φτάνουν στην αναπαραγωγική ηλικία χωρίς να έχουν εμβολιαστεί ή να έχουν εκτεθεί στην ασθένεια. Ως εκ τούτου, είναι σημαντικό να εμβολιάζεται ποσοστό μεγαλύτερο από το 80% του πληθυσμού.

Ο Παγκόσμιος Οργανισμός Υγείας (ΠΟΥ) συνιστά να περιλαμβάνεται το εμβόλιο της ερυθράς στους εμβολιασμούς ρουτίνας. Αν δεν έχουν εμβολιαστεί όλοι οι άνθρωποι, τότε θα πρέπει να εμβολιάζονται τουλάχιστον οι γυναίκες σε αναπαραγωγική ηλικία. Δεν πρέπει να χορηγείται σε έγκυες γυναίκες ή σε άτομα με πολύ κακή λειτουργία του ανοσοποιητικού. Ενώ συχνά απαιτείται μόνο μία δόση για να διασφαλιστεί η δια βίου προστασία, πολλές φορές χορηγούνται δύο δόσεις.

Οι ανεπιθύμητες ενέργειες είναι γενικά ήπιες. Σε αυτές μπορεί να περιλαμβάνεται πυρετός, εξανθήματα, πόνος και ερυθρότητα στο σημείο της ένεσης. Μία έως τρεις εβδομάδες μετά τον εμβολιασμό γυναικών, ενδέχεται να αναφερθεί πόνος στις αρθρώσεις. Σπάνια εκδηλώνονται σοβαρές αλλεργίες. Το εμβόλιο της ερυθράς είναι διαθέσιμο είτε μεμονωμένα είτε σε συνδυασμό με άλλα εμβόλια. Στους συνδυασμούς περιλαμβάνονται τα εμβόλια ιλαράς και παρωτίτιδας καθώς και το εμβόλιο ιλαράς, παρωτίτιδας και ανεμοβλογιάς.

Το εμβόλιο της ερυθράς κυκλοφόρησε για πρώτη φορά το 1969. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο με τις πιο σημαντικές φαρμακευτικές ουσίες που είναι απαραίτητες σε ένα σύστημα υγείας. Από το 2009 περισσότερες από 130 χώρες το έχουν εντάξει στους εμβολιασμούς ρουτίνας. Το 2014 το κόστος χονδρικής για το εμβόλιο MMR ανερχόταν σε 0,24 δολάρια ανά δόση. Στις Ηνωμένες Πολιτείες το κόστος κυμαίνεται μεταξύ 50 και 100 δολαρίων.

## Παραπομπές


Ερυθρα
Ελβετικά δημοψηφίσματα 2016

**Δημοψηφίσματα** διεξήχθησαν στην Ελβετία στη διάρκεια του 2016. Σε ένα από τα ερωτήματα που τέθηκαν, οι πολίτες αποφάνθηκαν για το βασικό εισόδημα.

## Φεβρουάριος
Στις 28 Φεβρουαρίου 2016 έγιναν δημοψηφίσματα για τέσσερις πρωτοβουλίες.
Η πρώτη πρωτοβουλία ανακοινώθηκε από τους Χριστιανοδημοκράτες στις 5 Νοεμβρίου 2012 και "για τα ζευγάρια και την οικογένεια". Το σχετικό ερώτημα απορρίφθηκε από τους ψηφοφόρους. Σε περίπτωση έγκρισης, θα ήταν παράνομες οι διακρίσεις στη φορολογία για τα παντρεμένα ζευγάρια (τα οποία πληρώνουν πιο πολλά σε συγκεκριμένες περιστάσεις) συγκριτικά με τα υπόλοιπα ζευγάρια, όπως και θα προστίθετο ο ορισμός του γάμου ως "η ένωση μεταξύ ενός άντρα και μιας γυναίκας". 
To επόμενο ερώτημα που τέθηκε αφορούσε την απέλαση των αλλοδαπών από τη χώρα, όταν παραβιάζουν τον νόμο. Η αμφιλεγόμενη πρόταση κατατέθηκε στις 28 Δεκεμβρίου 2012 από το Ελβετικό Λαϊκό Κόμμα και καταψηφίστηκε.
Ένα τρίτο ερώτημα για το εκλογικό σώμα προτάθηκε από τους Νέους Σοσιαλιστές  αφορούσε την ανάγκη να σταματήσει η κερδοσκοπία στα τρόφιμα (πρωτοβουλία της 24ης Μαρτίου 2014).
Τέλος, με την πρωτοβουλία που ανακοινώθηκε στις 26 Σεπτεμβρίου 2014 προτάθηκε η αλλαγή της ομοσπονδιακής νομοθεσίας αναφορικά με την επανακατασκευή της οδικής σήραγγας του Γοτθάρδου. Η πρόταση ήταν η μόνη από τις 4 στο δημοψήφισμα του Φεβρουαρίου που υπερψηφίστηκαν από το λαό και επιτρέπει την κατασκευή μιας δεύτερης οδικής σήραγγας προκειμένου να ανακατασκευαστεί η υπάρχουσα σήραγγα.

### Αποτελέσματα

## Ιούνιος
Πέντε προτάσεις τέθηκαν σε δημοψήφισμα στις 5 Ιουνίου 2016:
# Η πρωτοβουλία του λαού για σταθερό βασικό εισόδημα στα 2.500 φράγκα τον μήνα.
# Μια άλλη πρωτοβουλία για δίκαιη χρηματοδότηση των μεταφορών (τα έσοδα από τον φόρο στο ορυκτό πετρέλαιο θα χρησιμοποιηθούν αποκλειστικά για την κατασκευή δρόμων).
# Πρωτοβουλία για τις δημόσιες υπηρεσίες που ξεκίνησε από 4 ειδησεογραφικά περιοδικά και περιοδικά για τα δικαιώματα των καταναλωτών.
# Προτάθηκε επίσης η αναθεώρηση του νόμου που αφορά την υποβοηθούμενη αναπαραγωγή.
# Τέλος, μία πρόταση για μεταρρυθμίσεις στον ομοσπονδιακό νόμο για να δίνεται άσυλο.
Η συμμετοχή στο δημοψήφισμα διαμορφώθηκε στο 46%. Η πρόταση για το βασικό εισόδημα απορρίφθηκε με ποσοστό σχεδόν 77%.

### Αποτελέσματα

## Σεπτέμβριος
Στις 25 Σεπτεμβρίου 2016 σε τρία δημοψηφίσματα, οι Ελβετοί καταψήφισαν την πρόταση (60% κατά της πρότασης) να αυξηθούν οι συντάξεις και απέρριψαν επίσης την πρόταση του κόμματος των Πρασίνων να μειωθεί η κατανάλωση των φυσικών πόρων.
Την ίδια ημέρα, οι ψηφοφόροι ενέκριναν με ποσοστό 66% τον νόμο που επιτρέπει τις τηλεφωνικές παρακολουθήσεις από τις μυστικές υπηρεσίες για λόγους ασφαλείας.

### Αποτελέσματα

## Νοέμβριος
Σε ένα ακόμα δημοψήφισμα, που έγινε στις 27 Νοεμβρίου 2016, οι πολίτες με ποσοστό 55% απέρριψαν την πρόταση να καταργηθεί σταδιακά η παραγωγή πυρηνικής ενέργειας πιο νωρίς από ότι έχει προγραμματιστεί.

### Αποτελέσματα

## Παραπομπές


2016
Κατηγορία:Δημοψηφίσματα το 2016
Ρίτσαρντ Λάιονς (μαθηματικός)

Ο **Ρίτσαρντ Λάιονς'' (**Neil Richard Lyons*') (γεννημένος στις 22 ιανουαρίου του 1945 στη [[Νέα Υόρκη]], [[Νέα Υόρκη (πολιτεία)|Νέα Υόρκη]]) είναι ένας Αμερικανός μαθηματικός, που ειδικεύεται στην πεπερασμένη θεωρία ομάδων.

Ο Λυών έλαβε το Διδακτορικό του το 1970 στο [[Πανεπιστήμιο του Σικάγου|Πανεπιστήμιο του Σικάγο]] , υπό τον Τζον Griggs Τόμσον με μια διατριβή με τίτλο *Χαρακτηρισμοί για Κάποια Πεπερασμένη Απλή Ομάδα με Μικρή 2-βαθμίδα*. Από το 1972, υπήρξε καθηγητής στο Πανεπιστήμιο Rutgers.

Με τον [[Ντάνιελ Γκορστάιν|Ντάνιελ Γκορενστείν]] και τον Ρόναλντ Σολομών έγραψε έξι σε όγκο σειρές στο [[Ταξινόμηση πεπερασμένων απλών ομάδων| πρόγραμμα ταξινόμησης για τις πεπερασμένες απλές ομάδες]], ένα πρόγραμμα στο οποίο οι τρεις τους ήταν από τους βασικούς συμμετέχοντες. Ανακάλυψε μία σποραδική ομάδα την οποία ο Charles Sims κατασκεύασε και την ονόμασε Λυών ομάδα *Ly*.

Το 2012 μοιράστηκε το Leroy P Steele Βραβείο για Μαθηματική Έκθεση, που απονέμεται από την Αμερικανική Μαθηματική εταιρεία, με τον Μάικλ Aschbacher, Stephen D. Smith, και ο Ρόναλντ Σολομώντα.
Το 2013 έγινε fellow του American Mathematical Society "για τις συνεισφορές στην κατάταξη των πεπερασμένων απλών ομάδων, όπως την ανακάλυψη ενός από τις 26 σποραδικές πεπερασμένες απλές ομάδες.".

== Λειτουργεί ==
* με Γκορενστείν: *Η τοπική δομή των πεπερασμένων ομάδων χαρακτηριστικής τύπου 2*, American Mathematical Society, 1983
* με τον Ντάνιελ Γκορενστείν, Ρόναλντ Σολομώντα: *Η κατάταξη των πεπερασμένων απλών ομάδων*, American Mathematical Society, 6 Τόμοι, 1994-2005
* με τον Μάικλ Aschbacher, Stephen D. Smith, ο Ρόναλντ Σολομώντα: *Η κατάταξη των πεπερασμένων απλών ομάδεων: Ομάδες χαρακτηριστικής τύπο 2'', American Mathematical Society, 2011

## Παραπομπές


Κατηγορία:Αμερικανοί μαθηματικοί
Όροι (λεξικό)

Με την ονομασία **Όροι** (πολυτονικό:*Ὅροι*, λατινικά: *Definitiones*) είναι γνωστό το αρχαίο λεξικό του 4ου αιώνα π.Χ. το οποίο περιέχει 185 φιλοσοφικούς όρους και μια σύντομη ερμηνεία τους. Ως έργο συμπεριλαμβάνεται στο κύριο σώμα των έργων του Πλάτωνα, ωστόσο θεωρείται πιθανότερο πως ο πραγματικός συγγραφέας ήταν ο Σπεύσιππος, μαθητής του.

## Δείγματα
Κάποιες από τις καταχωρήσεις όπως παρακάτω:

## Παραπομπές


Κατηγορία:Πλατωνισμός
Κατηγορία:Αρχαία ελληνική γλώσσα
Ρόναλντ Σόλομον

Ο **Ρόναλντ (Ρον) Σόλομον** (Ronald "Ron" Solomon) (15 Δεκεμβρίου 1948) είναι Αμερικανός μαθηματικός με ειδίκευση στη θεωρία των πεπερασμένων ομάδων.

Ο Σόλομον σπούδασε ως προπτυχιακός στο Queens College. Έλαβε το Διδακτορικό του δίπλωμα το 1971 στο Πανεπιστήμιο του Yale , υπό τον Βάλτερ Φάιτ, με μια διατριβή με τίτλο *Πεπερασμένες Ομάδες με Sylow 2-Υποομάδες τύπου Εναλλασσόμενης Ομάδας σε Δώδεκα Επιστολές*. Το 1972 ξεκίνησε η συμμετοχή του στην ταξινόμηση προγράμματος για τις πεπερασμένες απλές ομάδες, αφού παρακολούθησε μια διάλεξη του Ντάνιελ Γκόρενσταϊν. Ήταν για δύο χρόνια εκπαιδευτής στο Πανεπιστήμιο του Σικάγο και, κατά το ακαδημαϊκό έτος 1974-1975, στο Πανεπιστήμιο Rutgers, πριν γίνει καθηγητής στο Πανεπιστήμιο του Οχάιο, όπου και παρέμεινε. Το 2006 έλαβε το Βραβείο Λίβαϊ Λ. Κόναντ και το 2012, το Βραβείο Λίροι Π. Στιλ.

Με τον Γκόρενσταϊν και τον Ρίτσαρντ Λάιονς έγραψε μια σειρά από έξι τόμους σχετικά με την ταξινόμηση προγράμματος πεπερασμένων απλών ομάδων, στο πλαίσιο του έργου για την εξέταση της απόδειξης.

## Έργα
* με τον Ντάνιελ Γκορενστείν, Richard Lyons: Η κατάταξη των πεπερασμένων απλών ομάδων, American Mathematical Society, 6 Τόμοι, 1994-2005
* Σολομώντα "Μια σύντομη ιστορία του την κατάταξη των πεπερασμένων απλές ομάδες", Αριθ. από το AMS, Vol.38, No. 3, 2001, αρχείο pdf (έγγραφο που κέρδισε το Κόναντ Βραβείο για το 2006)
* Αφηρημένη άλγεβρα, Belmont/Καλιφόρνια, Τόμσον Brooks/Cole 2003

## Παραπομπές


Κατηγορία:Αμερικανοί μαθηματικοί
Κατηγορία:Μαθηματικοί του 20ού αιώνα